Kaja Norena

Karoline «Kaja Norena» Eide Hansen (født 26. april 1884 i Horten, død 13. november 1968 i Lausanne) var en norsk operasangerinne (sopran). 

 Familie 
Norenas foreldre var maskinist Gullik Hansen og Susanne Annette Marie Møller. Hun ble i 1909 gift med skuespiller Egil Eide.https://nbl.snl.no/Egil_Eidehttps://nbl.snl.no/Kaja_Eide_Norena Ekteskapet ble oppløst. Hun ble i 1939 gift annen gang, med advokat Henry Myron Blackmer (1872–1962).

 Liv og virke 
Norena lærte hos Ellen Gulbranson, debuterte i 1905 med pianisten Hildur Andersen og ble av Bjørn Bjørnson engasjert ved Nationaltheatret i 1907 der gjennombruddet kom i 1909. Hun antok kunstnernavnet Kaja Norena og giftet seg med Egil Eide. 

Hennes ti første år i rampelyset ga en rekke ledende roller i Norge, og deretter utenlands, som i 1924 på La Scala i Milano. Hun oppnådde verdensberømmelse, og opptrådte blant annet i Paris, London og USA. 

Etter hennes annet giftermål, i 1939, flyttet hun til Sveits i 1940, der hun døde i 1968. Hun ble gravlagt i æreslunden på Vår Frelsers gravlund i Oslo.

 Roller i utvalg 
Laila i Laila av Ole Olsen
Rosina i Barbereren i Sevilla av Gioachino Rossini
Mignon i Mignon av Ambroise Thomas
Cupido i Orfevs og Evrydike av Christoph Willibald Gluck
Mimí i La bohème av Giacomo Puccini
Juliette i Roméo et Juliette av Charles Gounod
Marguerite i Faust av Charles Gounod
Gilda i Rigoletto av Giuseppe Verdi
Violetta i La traviata av Giuseppe Verdi
Antonia i Hoffmanns eventyr av Jacques Offenbach

Hennes eneste filmrolle var i den svenske stumfilmen Judaspengene fra 1915

 Æresbevisninger 
 Kongens fortjenstmedalje i gull
 franske Æreslegionen
 St. Olavs Orden ridder i første klasse 1933
 Dansk medalje Ingenio et arti 1934

 Referanser 

 Kilder 


Kategori:Norske operasangere
Kategori:Sopraner
Kategori:St. Olavsmedaljen
Kategori:Riddere av 1. klasse av St. Olavs Orden
Kategori:Kongens fortjenstmedalje i gull
Kategori:Mottakere av Ingenio et arti
Kategori:Personer begravet på Vår Frelsers gravlund
Kategori:Personer fra Horten kommune